Es nomiru 28 gadu vecumā.
PĒC PATIESA STĀSTA MOTĪVIEM
1960. GADS
Mana dzīve sākās Hjūstonas Piektajā rajonā.
Tur bija skarbākās ielas visā Teksasā.
Rāpies lejā.
Nekas nevedās viegli.
Katra diena bija cīņa.
Žēlīgais Dievs.
Elektrība būs, kad nopelnīšu naudu.
Glorij.
Mērij.
Lūdzu, Roj.
Un Džordž.
Vispirms pateicieties Dievam par ēdienu.
Nolieciet galvu.
Mūsu Tēvs debesīs, paldies par šo ēdienu.
Tu vislabāk zini, ko šai ģimenei vajag.
Tas Kungs ir mans gans, man netrūks ne nieka.
-Āmen. -Āmen.
Esmu tā izsalcis, ka varētu apēst šo galdu.
Paldies, Mērij.
Mērija vienmēr redzēja manī labo.
Tāpēc es viņu mīlēju.
Klausies.
Es rīt visu dienu būšu darbā,
tāpēc tev no rīta jāiet uz jauno skolu ar Gloriju. Dzirdi?
Ja tevi atkal atstās uz otru gadu, nekad vairs pārējos nepanāksi.
Tāpēc apsoli, ka nekausies.
Apsolu.
-Labrīt, klase! -Labrīt!
Atveriet visi 16. lappusi, lūdzu.
Kurš grib nolasīt skaļi?
Džeison, sāc.
"Teksasu sauc par Vientuļās zvaigznes štatu..."
Ko bolies, Formen?
Neko.
Kas ir? Pat maizes šķēli nevari atļauties?
Ko teiksi par šo pretīgo ādu?
Gribi?
Ņem.
Džordžs ir "Nabagmens", nevis Formens.
Formens.
Ko tu teici, Nabagmen?
Ko?
Kā mani sauc, muļķi? Saki! Pasaki, kā mani sauc!
Es dusmojos par visu.
Un nespēju noturēties nekāvies.
Man padevās vienīgi tas.
LAIONSA AVĒNIJA
Atvainojiet, kungs.
Ei!
-Nē! -Guli.
Turi viņa rokas.
Ņem maku.
Pārsteigums, puiši!
Daudz darba, ko?
Policija! Stāt!
Viņiem kaut kur tepat jābūt.
Nāc, Buč.
Kāds teica, ka redzējis viņus tur.
-Pasaki, ja ko redzēsi. -Nāc. Atrodi viņu.
Atrodi viņu.
Aiziet, puika. Ej.
Kaut ko atradi?
Meklē viņu, puika.
Labi. Meklē viņu.
Mēs tevi atradīsim. Meklē!
-Nāc, puika. -Pameklē blakus kvartālā.
Nāc, puika.
Ejam. Tālu viņš nebūs ticis.
Ja tu esi 16-22 gadus vecs un esi pametis skolu,
tad visu, kas jāprot, lai dabūtu darbu, iemācīs Darba korpuss.
Darba korpuss piedāvā dzīvošanu savā centrā,
veselības apdrošināšanu,
tīru apģērbu, savu gultu un trīs ēdienreizes dienā.
Audzēkņiem mācību laikā pat maksā.
Dod sev iespēju!
To sauc Darba korpuss.
Piedāvā izglītību un iemaņas, lai atrastu darbu.
Katru mēnesi arī mazliet maksā.
Kurp tevi nosūtīs?
Es nezinu.
Droši vien, kur gribēs.
Paskaties man acīs.
Tu esi spējīgāks, nekā pirmajā brīdī šķiet.
Es zinu, mammu.
Tu gribi pieteikties tajā korpusā?
Jā.
Tad izdari visu kā nākas, Džordž.
Neskrien atpakaļ, jo būsi sailgojies pēc manis.
Šoreiz pabeidz to, ko esi iesācis.
Labi.
DARBA KORPUSS PLEZANTONA, KALIFORNIJA
Mēs jums iemācīsim amatu un iemaņas.
DARBS IR MŪSU NĀKOTNE
Mēs jums iemācīsim cienīt sevi un citus.
Mēs jums parādīsim nākotni, neraugoties uz jūsu pagātni.
Nāc, dēls.
Laipni lūdzu Darba korpusā, kur sākas tava spožā nākotne.
Ņem veļu.
Tev vārds ir, stipriniek?
Jā, man ir vārds.
Džordžs Formens.
Barakas ir dienvidrietumu stūrī.
Gaismu izslēdz 22.00.
Nedzert, nesmēķēt, nelamāties, sievietes nevest, nekauties.
-Mūs te baros? -Trīs ēdienreizes ēdamzālē.
Par tām gādā mūsu vienīgā misis Mūna.
Tā ir tikai gulta, vecīt.
"CONVERSE" ČAKS TEILORS
MĪLU TEVI, DŽORDŽ, NEPADODIES - MAMMA
Izslēdz.
-Tev ir iebildumi pret mūziku? -Varbūt.
Tu vienmēr esi tik nikns?
Kad cenšos mācīties.
Nu es saprotu, kāpēc tu esi te.
Esmu šeit, tāpēc ka man ir nerealizēts potenciāls.
Tā saka mans sencis.
Viņš teica: "Kamēr nesāksi realizēt, mājās nerādies."
Izaicināsim C kojas uz spēli. Ko teiksi?
Tad jau laikam būs jāiet uz ēdamzāli.
Vienam.
Lūk, to es saprotu.
Varbūt tu tās atstāji ģērbtuvē.
Nē. Kāds tās nozadzis.
Nomierinies, vecīt.
Paēdīsim un paziņosim administrācijai, labi?
Par braunijiem vari pateikties man.
Kāpēc tā? Neredzu, ka tu valkātu priekšautu.
Viņi saprata, ka es veikli darbojos ar skaitļiem.
Tāpēc man liek pārbaudīt visus ēdnīcas pasūtījumus.
Es kaut ko pamanīju.
Kaste brauniju maksā mazāk nekā kaste pupu.
Nu un?
"Nu un"? Es samainīju dažus skaitļus iknedēļas pasūtījumu lapā.
Es samazinu izmaksas, bet mums tiek vairāk brauniju.
Un daudz mazāk jābezdē.
Ko?
Ko tu dari?
Atver!
-Tu paņēmi manas kedas? -Nē! Lūdzu, nē!
Atdod! Tu zagsi manas kedas?
-Mamma man tās uzdāvināja! -Nē!
Audzēkni, ko tu dari?
-Nelaid vaļā! -Laid viņu vaļā! Izbeidz!
Laukā! Laukā no šejienes!
Kur tu iesi?
Tavs mākslas darbs?
Paiesimies un aprunāsimies.
Brodusa kungs.
Tu sabojāji valsts īpašumu.
Man atliek divas iespējas.
Sūtīt tevi uz cietumu vai uz mājām.
Tas puika nozaga manas kedas.
Mamma smagi strādāja, lai man tās sagādātu.
-No kurienes šāds niknums? -Es neesmu nikns.
Sēdies mašīnā.
Kopš ierašanās šeit,
tu esi sasitis trīs audzēkņus
un vienas nevainīgas durvis.
Viņi mani necienīja.
Durvis arī?
Tev ir nauda autobusam?
Nav.
Ņem.
Es nevaru braukt mājās.
Nevaru.
Šī skola
ir vienīgais, kas man ir.
Lūdzu.
Esi kādreiz boksējies?
Tikai kāvies uz ielas.
Es runāju par boksu, nevis par kaušanos.
Par sporta veidu.
Kurā ir noteikumi.
Esmu klausījies radio.
Es tev iemācīšu.
Esi pietiekami liels un neglīts.
Gribi iemācīties?
Jā, kungs.
Tikai lai man nav jānožēlo.
Džordž, šis ir Roiss.
Viņš šodien būs tavs pretinieks.
Neuztraucies, būda, es būšu saudzīgs.
Tā ir sportiska sasveicināšanās pirms cīņas.
Jūs parādāt, ka neesat nākuši nosist viens otru.
Jūs esat divi sportisti,
kas cenšas noskaidrot, kurš ir labākais.
Tāpēc
bokseri šādi saskaras ar cimdiem.
Skaidrs? Sākam.
Kāp augšā. Parādi, ko tu spēj.
-Labi, Rois, parādi, kas ir kas. -Kad teikšu "laiks", sāciet.
Kāds grib saderēt? Derības?
Līrojs Džeksons?
Laiks!
Sadod viņam, Rois! Sadod!
Stāvi rāms!
Iesit viņam, Džordž.
Kustini kājas, Džordž.
Tu tur stāvi kā piemineklis, un balodis tevi noķēzīs.
Celies.
Laukā no ringa. Laukā! Tev nav vietas ringā.
Malacis, Rois!
Viņam paveicās! Tikai un vienīgi.
Paklau, dēls. Zinu, ka tu to ne...
Es neesmu jūsu dēls.
Un labi vien ir.
Negribētu, ka mans dēls sauc par veiksmi to,
ka viņu uzveic godīgā cīņā.
Jūsu dēļ viņi visi par mani smejas.
Kas tev par daļu, ko viņi domā?
Pirms pusgada Roiss nebija labāks par tevi.
Es viņu apmācīju.
Varu apmācīt arī tevi.
Tu proti sist, tas ir skaidrs.
Bet tas arī gandrīz viss.
Lūk, tā.
Jāuztrenē ātrums.
Jāiemācās strādāt ar kājām.
Sāksim ar sitienu.
Skaidrs? Tagad sit.
Tagad ar otru roku.
Redzēji, ko es izdarīju?
Prāts kontrolē ķermeni, nevis otrādi.
Katrā cīņā mūsu lielākais pretinieks
ir šeit.
Tu smējies par Roisu, kad viņš lēkāja apkārt, vai ne?
-Viņš izrādījās. -Nē.
Viņš centās panākt, lai tu pagriezies tā, kā viņam vajag,
lai viņš var izdarīt sitienu, kuram gatavojās.
Un viņš pētīja ringu, mīkstākās vietas, vaļīgos dēļus.
Nav svarīgi tikai sist, Džordž. Ir svarīgi domāt.
Labi. Izliec priekšā kreiso kāju.
Tagad pārslidini labo kāju.
Ne jau taisni, uz vienu sānu.
Atpakaļ.
Lūk tā. Solis uz priekšu.
Solis atpakaļ.
Solis pa kreisi.
Solis pa labi.
Aizšķērso man ceļu.
Labi.
Aiziet!
Aiziet! Aiziet!
-Es redzēju sievieti. -Sievieti?
Džordž! Mērij, sauc šurp brāļus.
Sonij, Roj, Džordžs zvana.
-Mans brālis? -Nē. Mūsu brālis, puika.
Jā, visi ir sapulcējušies.
-Sveiks, Džordž! -Sveiks!
-Ilgojamies pēc tevis. -Sveiks!
-Kā jums iet? -Mēs liekam pasaulei brīnīties.
Man pacēla algu, 25 centi stundā.
Kolosāli.
Sāļi? Kāpēc?
Nē. Tā mēdz teikt Kalifornijā.
Teksasā tu tā nevarēsi runāt.
-Daudz eju uz sporta zāli. -Spēlē basketbolu?
Nē. Esmu atradis ko labāku.
Es mācos boksēties.
Tikai nestāsti, ka tu atkal kaujies.
-Nē, es nekaujos. -Kā tad to sauc, Džordž?
Bokss ir sporta veids ar saviem noteikumiem.
Un man tas padodas.
Dievs žēlīgs, es negribu, ka tu kaujies.
Dievs? Kāds Dievam ar to sakars?
Ceru, ka tu tur, svešumā,
neesi aizmirsis, kāda loma Dievam ir tavā dzīvē.
-Mammu, es tikai cenšos... Mammu? -Iemaksājiet 10 centus.
Mammu?
-Džordž? -Iemaksājiet 10 centus.
Iemaksājiet 10 centus par nākamo minūti.
Lūdzu, iemaksājiet 10 centus.
Labi, Rois, nogāz viņu.
Labi, Džordž. Tu vari.
Laiks!
Nu, nogriez viņam ceļu! Nogriez ceļu!
O jā!
Tas ir mans biedrs.
Šovakar varbūt kavēšu.
Zinu, ka apsolīju.
Es centīšos.
Sieva domā, ka veltu tam pārāk daudz laika.
-Jūs boksējāties? -Biju profesionālis.
Pirmajās 24 cīņās uzvarēju.
Un pēc tam?
Diemžēl biju spiests apmainīt vienu formu pret citu.
Redzu, ka lasi "Boxing News".
-Jā. -Esi kļuvis par entuziastu?
-Es pētīju Džo Freizeru. -Jā?
Viņš labi boksējas.
Es gribētu to, kas ir viņam.
DŽO IR VISS
Gribu kļūt par pasaules smagsvara čempionu.
Lēnāk, Džordž. Lēnāk.
Nevar lēnāk. Vajag ātrāk.
-Jūs apsolījāt sarunāt cīņas. -Es to varu un sarunāšu.
Labi.
Bet vispirms tev jāuzvar dažos turnīros.
Tad mērķēsim uz "Zelta cimdiem".
Un pēc tam uz Olimpiskajām spēlēm.
Kad tās būs?
Nākamvasar Mehiko.
Bet mēs piedalīsimies aiznākamajās.
Piecus gadus varēsi trenēties un attīstīties.
Piecus gadus?
Es tad jau būšu vecs.
Klausies, Džordž.
Tu sit tā kā neviens.
Bet pat ja tu trenētos tik cītīgi kā neviens,
tu nemūžam netiktu uz nākamajām Olimpiskajām spēlēm.
MEHIKO '68
PĒC VIENA GADA
Olimpiādē Mehiko dominē krievi.
Viņiem ir trīs zelta medaļas, bet ASV - viena.
DŽORDŽS FORMENS PRET JONU ČEPULI
Labāko krievi pataupījuši beigām.
Leģendārais Jons Čepulis uzvarējis 203 cīņās.
Saņemies, Džordž.
Amerikas pēdējā cerība, 19 gadus vecais Džordžs Formens
boksējas tikai vienu gadu.
Viņam šķietami nav nekādu izredžu izcīnīt zeltu.
Saņemies.
Diez vai Olimpiskajā ringā redzēti nevienlīdzīgāki pretinieki.
No Formena tiek prasīts neiespējamais.
Lielais krievs jau sākumā uzdod toni, viņš dod iesācējam smagu mācību.
Saņemies, mosties!
Sit viņam. Uzbrūc.
Mosties.
Spēcīgs Formena sitiens ar kreiso.
Redzējāt?
Jā!
Jā! Jā!
Jaunais cīnītājs un Čepulis nu ir mainītās lomās.
Formens bombardē pretinieku.
Čepulis izskatās pavisam slikti.
-Pārtrauciet! Viss! -Tiesnesis pārtraucis cīņu!
19 gadus vecais Formens spoži izcīna zelta medaļu.
Jā!
-Viņš izcīnīja zelta medaļu. -Paskatieties.
Lai Dievs viņam palīdz.
Formen! Formen! Formen!
-Sveiks, Džordž! -Sveiks! Kas notiek, brāl?
Sveiks, Tak!
-Sveiks, brāl. Kas notiek? -Kā iet, Džordž?
Sveiks!
Tu drīksti tai pieskarties.
Diezgan smaga.
Jā, nešaubos, ka smaga.
Ko tad tas nozīmē?
Nesaprotu, kā tu varēji turēt paceltu Amerikas karogu,
kamēr mūsu brāļi šauj savus brāļus,
kamēr tur notika šis.
SPĒLES SATRICINA MELNO PROTESTI
Viņi aizstāvēja mūs visus.
Bet ko tu darīji?
Aizstāvēji valsti, kas tevi nemīl.
Tas ir drūmi.
Laid to gar ausīm.
Ja kāds man vēlreiz pieminēs karogu,
sveikā cauri netiks.
Mani uzskata par nodevēju.
Pagatavošu tev ko ēdamu. Ko vien vēlies.
Neesmu izsalcis.
Lai Dievs žēlīgs. Nekad neticētu, ka to saki tu.
Tu aizbrauci bez graša pie dvēseles,
bet atgriezies ar zeltu.
Kāpēc tad visi grib runāt vienīgi par karogu?
Zini, ko es darīšu?
Es izcīnīšu čempiona jostu.
-Tad mani cienīs. -Tu turpināsi kauties?
Tu savainosies.
Tu neredzēji? Mani nevar savainot.
Es savainoju citus.
Tas ir viss, ko gribi dzīvē darīt? Savainot citus?
Tu vari vairāk.
Man ir plāns, mammu.
Es gribu, lai tu tam tici.
OKLENDA
Viņam neesot ne vainas.
ZELTA MEDAĻNIEKS DŽORDŽS FORMENS
Ko tu neteiksi!
Un kā jūs sauc?
-Pola. -Pēdējais uzaicinājums uz reisu Nr. 275.
Man jāiet. Priecājos iepazīties, Džordž.
Pagaidiet. Tā nevar.
-Jūs dzīvojat Oklendā? -Jā.
Tātad jūs atgriezīsieties.
Jā, es pārceļos te uz dzīvi.
Es trenēšos, bet brīvajā laikā
varētu kaut kur aiziet.
Ar kājām tu strādā labāk nekā ar mēli, Džordž.
Jā, tur jums taisnība.
Pasakiet kaut ko par sevi. Vienalga ko.
-Vienalga ko? -Jā.
Es protu drukāt simt vārdu minūtē.
Es tik ātri pat runāt neprotu.
Mēs varētu vēlreiz satikties?
Uzraksti savu telefona numuru.
Vai man nevajadzētu lūgt jūsējo?
Džordž, vai es izskatos pēc tādas, kas sēž un gaida pie telefona?
Nē, kundze, neizskatāties.
MEINSTRĪTAS SPORTA ZĀLE
Pagaidiet. Mums tiešām viņus vajag?
Profi ir cits līmenis.
Viņi nogādās mūs tur, kur vajag.
Es saožu jaunas asinis, jaunas asinis
Sveiks! Diks Sedlers.
Viņš būs tavs treneris un aģents.
Šis ir Ārčijs Mors,
bijušais pasaules čempions vieglajā svarā.
Iemācīs visu, ko iemācījies pats.
Ja man patiks tas, ko redzu.
Sveiks, Sanij! Tavs pielūdzējs.
Iedosi autogrāfu?
-Ei, tas ir... -Jā...
Sanijs Listons.
Mēs šeit veidojam čempionus, dēls.
Tu nespēj pat iztēloties to, ko grasies paveikt.
Kad pamodīsies čempionāta rītā,
gaiss smaržos citādi, saule šķitīs citāda.
Nozīme būs tikai diviem cilvēkiem pasaulē, un tu būs viens no viņiem.
Otrs, ja tiksi tik tālu,
būs Džo Freizers.
1 UZVARA - 0 ZAUDĒJUMU
Šo maisu sauksim par Džo Freizeru.
Ja trāpīsi pa saules pinumu, viņam aizsitīsies elpa.
Ja trāpīsi pa zodu, viņam uzdos nervi.
Ja trāpīsi pa sirdi, tā salēksies.
Katru reizi ar spēku, Džordž!
-Hallo? -Pēc pirmā signāla.
-Pola! -Jā.
Gribu dzirdēt līdz beigām to stāstu, ko iesāki.
Kādu stāstu?
Kā tu spēj uzrakstīt simt vārdu minūtē.
To stāstu.
Džordž, kad tu man uzdosi nopietnu jautājumu?
Kādu, piemēram?
Nu, piemēram...
vai iešu uz randiņu.
Dauzi viņu, Džordž. Dauzi!
Tu tiešām raksti īstus vārdus?
Jā, tas skan kā mūzika.
GRIBU REDZĒT, KĀ DŽORDŽS KUSTAS.
-Nokautē, mazais! -Labi, labi.
Nelaid viņu tālāk.
Nogāz viņu.
-Pareizi! -Jā!
Ar tehnisko nokautu uzvar
joprojām neuzvarētais Džordžs Formens!
Vai ņem šo sievieti par savu sievu?
Skaidrs kā diena.
Noskūpsti jauno sievu.
Ei, skaties.
-Domāju, ka tu esi gatavs. -Skaisti sitieni, milzi.
Freizers nesapratīs, kas viņam uzbrucis.
CĪŅA PAR SMAGSVARA ČEMPIONA TITULU
KINGSTONA, JAMAIKA. 1973. GADA 22. JANVĀRIS
Džo Freizers un Džordžs Formens cīnīsies par čempiona titulu.
Vakara favorīts ir Džo Freizers.
Viņa labākais ierocis - kreisais āķis ir nāvīgs.
Pirms diviem gadiem nogāza Ali,
un, ja Formens neuzmanīsies, tad arī attapsies uz muguras
un varbūt pat tiks iznests no arēnas uz nestuvēm.
Freizer! Freizer! Freizer!
Jūs cīnāties par pasaules smagsvara čempiona titulu.
Cīņu rīko Jamaikas boksa padome...
Neviens te šovakar nedos iespēju uzvarēt.
Ļoti labi.
Bet Kūpošais Džo nav tāds kā citi, nē.
Viņš ir nopietns pretinieks.
Atceries, ka nozīme ir tikai diviem cilvēkiem pasaulē.
Ej un uzveic viņu.
Tu esi gatavs, Džordž.
Džo domā, ka tu esi parasts cilvēks.
Bet tu šovakar esi zvērs.
Izlaid viņu laukā.
Atskan gongs. Cīņa sākas.
Džordžs pamatīgi atvēzējas un netrāpa.
Freizera slavenais kreisais āķis.
Vēl viens, un cīņa varētu būt galā.
Neatkāpies. Uzmanies. Uzmanies.
Spēcīgs Formena sitiens.
Un vēl viens kreisais āķis!
Kā viņš vēl var nostāvēt kājās?
Rekur ir.
Freizers saņem sitienu. Īsts pārsteigums.
Pareizi. Pareizi!
Freizers krīt! Freizers krīt!
Freizers krīt!
Džo vēl neceļas.
Džordžs Formens stāv mierīgs un savaldīgs.
Smagsvara čempions pieceļas uz astoņi.
Skan otrā raunda gongs.
Bet Džo ir sīksts. Džo ir gatavs cīnīties.
Formens atkal metas viņam virsū, sit vēl un vēl.
Viņš atkal krīt!
Grūti noticēt.
Nost no virvēm!
Seši, septiņi, astoņi.
Viņš ir viegls mērķis Džordžam Formenam.
Viegls mērķis!
-Neatlaidies. -Cik Freizers vēl izturēs?
Viņš ir pakritis! Viņš atkal ir pakritis!
Cīņa ir galā!
Viss! Ardievu!
Pirmoreiz kaut ko tādu redzu.
Džordžs Formens ir jaunais pasaules smagsvara čempions.
Labi.
Jā.
Kā jūtas uzvarētājs?
Biju apņēmies šovakar uzvarēt.
Vēlos pateikties visas valsts presei,
ka rakstāt par mani labu.
Prese daudzina manu vārdu un...
un neļauj man atslābt.
Kas būs pirmais, ko izdarīsi kā čempions, Džordž?
Nopirkšu mammai lielu māju.
Pagaidiet. Pag... Kas tas ir?
Vai tas ir čempions?
Tu maz apjēdz, kas būs tālāk, Džordž?
Naudas plūdi.
Es vienmēr esmu gatavs saņemt naudu.
Mans finansists gan ne.
Gribi, lai esmu tavs finansists?
Jā, gribu.
Bet, Dez, vecīt,
tev turpmāk jābūt skaidrā.
Lūk, to es saprotu.
Pamatīgs kāpiens no Darba korpusa.
Kā tu te nokļuvi?
Negribi, ka palieku?
Muhamed, daudzi saka,
ka nav redzējuši cilvēku ar tik smagu roku
kā jaunais čempions Džordžs Formens.
Manās acīs Džordžs Formens
ir sistēmas cilvēks, karoga vicinātājs.
Esmu radījis Džordžam jaunu sitienu,
to sauc "Geto dragātājs".
Un to tā sauc tāpēc,
ka to raida geto trijos naktī.
Neesi redzējis tādu sitienu?
Tas nāk negaidīti kā ar pudeli pa galvu.
Domā, būs jāgaida līdz trijiem naktī,
lai cīnītos ar Formenu?
Gribu, lai visi zina,
ka es cīnīšos ar Formenu jebkurā vietā un laikā.
-Kā tev šķiet? Skaisti, vai ne? -Ak kungs.
Nāc. Gribu tev ko parādīt.
Dzirdi?
Katrai mašīnai ir savs raksturs.
Tāpēc tev vajag piecas?
Piecas? Tu vēl neesi redzējusi manu garāžu.
Ak kungs. Tu esi zaudējis prātu.
Gribu tev parādīt vēl ko.
-Labi. Paņēmi otru? -Jā, kungs.
Labi.
Cepu visu dienu tikai jums.
Mana īpašā barbekjū mērce. Ilgi pilnveidoju.
-Labi. Lūk, to es saprotu. -Pūlējos visu dienu.
-Labi. -Izskatās fantastiski.
Rekur viņa nāk.
-Dod šurp gaviļnieci. -Tētis tevi aicina.
-Jā. -Ej pie tēta.
Jā.
-Daudz laimes! -Noskūpstīsi arī sievu?
Labi. Sasveicinies ar visiem.
Sasveicinies ar visiem.
-Daudz laimes, skaistulīt! -Došu tevi prom.
-Nedod viņu prom. -Mīlu tevi.
-Labi. -Atā!
-Tagad jāēd. -Puika.
-Tu esi labāk audzināts. -Pateiksimies Dievam par ēdienu.
Dievam?
Ēdienu pirku es, mammu.
-Nevis Dievs. -Labi.
Tad tev jāpateicas.
Man patīk, kā to dari tu, mammu.
Mēs ar Čārlzu gribam jums ko pavēstīt.
-Mums būs bērns. -Bērns?
Čārlz, vecais mūdzi. Uztaisīji manai māsai bērnu.
-Paskat. -Mērij, apsveicu!
-Paldies. -Lieliski.
Te skraidīs vēl viens krustbērns.
Hallo?
Nezvaniet šurp.
-Tātad, Dez... -Jā, kungs.
Kā iet manai naudai?
Ieguldu visu stabilās akcijās.
Man patīk, kā tas skan.
"Stabilas akcijas."
Ali televīzijā melš visādas blēņas,
lielās, kurā raundā tevi nokautēs.
Runāšana neko nemaksā.
Tu zini, ko Piektajā rajonā saka par smukpuisīšiem.
Viņi nespēj izturēt sitienus.
Jā.
Domāju, ka visi ir gatavi desertam.
Pasaki, kā viņas sauc,
lai man nav jāstāv kā muļķei ar klausuli rokā.
Par ko tu runā?
Domā, es nezinu?
-Man tam nav laika. -Nē, tev nav laika man.
Cik tev viņu ir bijis, Džordž?
Tu pat nevari vairs paskatīties man acīs.
Sieviete, tuvojas cīņa pret Ali par pieciem miljoniem.
Vai es tevis dēļ atteicos no savas dzīves, lai paliktu otrajā vietā?
Pirms tevis man gāja tīri labi.
Tātad tagad tev nepatīk šī dzīve?
Es sagādāju tev visu.
Es negribu visu.
Es gribu tevi.
Es tev esmu.
Paskaties man acīs.
Tā jau es domāju.
KINŠASA, ZAIRA KONGO DEMOKRĀTISKĀ REPUBLIKA
ZAIRA '74
DŽORDŽS FORMENS MUHAMEDS ALI
Kungs. Nē, nē.
-Ļaujiet man. -Labi.
Ko jūs.
Lidināsimies kā tauriņš, dzelsim kā bite.
Viņa rokas nevarēs trāpīt tam, ko acis neredzēs.
Te tu mani redzi, te vairs ne.
Džordžs domā, ka redzēs, bet nekā.
Pareizi, Bandīni?
Viņš zvetēja Freizeru ar lieliem, plašiem sitieniem.
Boksējas kā mūmija.
"Panāc šurp. Kur tu paliki? Ā, tu esi te."
Jūs, sporta žurnālisti, jūs, nelgas,
nožēlosiet, ka attēlojat mani kā autsaideri.
Kā jūs to darāt?
Rakstīdami par Formenu kā par jauno čempionu.
Formens nav jaunais čempions. Viņš ir jaunais pakāsējs.
Viņam pieder josta, ko atņēma man.
Viņš neprot boksēties. Tā viņš kustas.
Tā viņš boksējas. Kā mūmija.
"Es nāku. Es esmu..."
Džordž.
Mēs te pļāpājām par citu bokseri.
Tava kārta, lielais Džordž.
Izstāsti, ko tu par to domā.
Ja viņš boksējas tāpat kā runā intervijās, tad šī cīņa būs īsa.
Ļoti īsa.
Mēs izkausimies, jo mēs nesatiekam.
Man žēl Ali.
Formens varētu nosūtīt viņu uz morgu.
"Ali, nogalini viņu."
To viņi grib?
Formen...
CĪŅA PAR SMAGSVARA ČEMPIONA TITULU
1974. GADA 30. OKTOBRIS
Meties virsū kā tīģeris.
Aizbāz muti uz visiem laikiem.
Ali arī iepriekš pārsteidzis pasauli,
bet lielākā daļa negaida ilgu cīņu.
Frenk, Ali noteikti ir autsaiders.
Bet viņa un visas valsts iecienītais teiciens ir: "Ali, bomaye!"
"Ali, nogalini viņu!"
Vai savā 32 gadu vecumā
Muhameds Ali spēs dejot tā, lai turētos tālāk no Formena?
Pēc tā, ko Formens izdarīja ar Freizeru,
šķiet, Ali nav izredžu.
Drīz viss kļūs skaidrs.
Saņemies, mazais. Saņemies, Džordž.
-Tu vari, Džordž. -Dejo ar viņu.
-Uzbrūc. -Meties virsū, Džordž. Meties virsū.
-Labais āķis. -Meties virsū.
Lūk, tā.
Sit pa galvu.
Laid vaļā. Izšķirties. Izšķirties.
Saņemies, Džordž. Saņemies.
Turi rokas augšā. Jā!
Tik vien tu spēj, Džordž? Uz priekšu!
Dauzi viņu.
Viņš neizturēs.
Turpini dauzīt.
Pareizi, čempion.
Ali atspiežas pret virvēm,
meklē, kur paslēpties no Formena spēka.
Tik vien tu spēj?
Neredzu, kur viņš šajā ringā varētu paslēpties.
Ali, prom no virvēm!
Formens nežēlo sitienus.
Tādi sitieni noteikti ir postoši.
Man teica, ka tu esot briesmīgs. Parādi!
Nevar būt, ka Ali ilgi izturēs tādus sitienus.
3. RAUNDS
Bokss!
Nu taču. Parādi man kaut ko.
Nespēlējies ar to ķēmu.
Laid viņu vaļā. Laid vaļā.
Neatlaidies, Džordž!
Aiziet, čempion, prom no virvēm.
Tūliņ būs.
Izšķiriet, tiesnesi.
-Kā mani sauc? -Pietiek. Izšķiriet.
4. RAUNDS
Prom no virvēm! Prom!
Dīvaina stratēģija - patverties pie virvēm.
Es palikšu virvēs. Nāc man pakaļ.
Aiziet. Presē viņu, Džordž.
Viņš tiek dauzīts.
Džordža Formena sitieni ir nāvīgi.
5. RAUNDS
Nu taču, Džordž. Parādi man kaut ko.
6. RAUNDS
Prom no virvēm!
Saņemies, Džordž. Man teica, ka tu sit stipri.
Lūk, tā.
7. RAUNDS
Tik vien tu spēj?
Smags Ali sitiens ar labo. Formens sašūpojās.
Man teica, ka tu esot briesmīgs.
Tu esot briesmīgs.
Šis sitiens noteikti mainīs cīņas gaitu.
Turpini viņu sist. Turpini dauzīt.
Es pielikšu tam punktu.
Prom no virvēm, čempion. Nāc.
Pareizi.
8. RAUNDS
Formena sitienos vairs nav spēka.
Formens izskatās noguris.
Tas varētu būt bīstami.
Varbūt tieši to Ali gribēja panākt.
-Apstrādā viņu, Džordž! -Iznīcini viņu!
Mana kārta.
Aiziet. Pareizi. Kreisā, labā, kreisā. Aiziet.
Smags Muhameda Ali sitiens ar labo.
Vēl viens!
...četri, pieci, seši, septiņi,
astoņi, deviņi, desmit.
Cīņa ir galā. Viss!
Ali ir paveicis neiespējamo.
Ali tas izdevās! Ali atkal izdevās.
Visu mūžu biju dzīvojis ar vienu domu.
Nodarīt sāpes,
nogāzt zemē,
iznīcināt.
Beigās es neko citu neredzēju.
Biju akls pret visu pārējo.
Kad es tevi redzēšu, tēt?
Drīz.
Apsolu.
Un mēs vairs nekad nešķirsimies. Labi?
Džordž, jāiet. Jāēd vakariņas.
Tu neesot parakstījis dokumentus.
Es teicu, ka izdarīšu.
Izdari labi drīz.
Gribēju atbraukt agrāk.
Kāpēc tu sēdi mašīnā? Kāpēc nenāc iekšā?
Doks teica, tu esot atlaidis Diku un Ārčiju.
Jā.
Viņu dēļ es zaudēju cīņā.
Doks vienmēr teicis,
ka jāstrādā ar galvu, nevis ar rokām.
Viņš atspiedās pret virvēm,
un es viņu dauzīju, līdz paguru.
Nokausēšanas taktika.
Un es kā muļķis uzķēros.
Saprotu, ka tev gāja grūti,
bet es nevaru izturēt, ka tu tā runā.
Formens bijis nomākts un vientuļš
kopš Ali pirms sešiem mēnešiem
viņu nokautēja astotajā raundā.
Šodien redzēsim savdabīgu boksa paraugstundu.
Bijušais pasaules smagsvara čempions Džordžs Formens
mēģinās nokautēt piecus bokserus vienā dienā.
Ko tieši viņš cer ar to panākt, nav ne jausmas.
Džordž, tu vēl vari izstāties.
Tev tas nav jādara.
Smagsvara čempions un pasaules klases āksts Muhameds Ali
piebiedrosies man pie šī galda.
"Āksts"? Hauard, uzmanies.
Skan gongs. Un cīņa sākas.
Tas nav viņa ierastais stils, Muhamed.
Jā, šķiet, viņš cenšas mani pārsteigt.
Viņš... viņš lēkā kā Lieldienu zaķis.
Nudien kā zaķis, Muhamed.
Ko tu dari?
Spied pie virvēm. Lūk, tā.
Paliec pie virvēm. Pie virvēm.
Šī nav cīkstēšanās, Džordž.
Pie virvēm. Liec viņam pastrādāt.
Džonsons krīt.
-Šķiet, Alonso ir beigas. -Neredzi, ka viņš ir zemē?
-Šķiet, sākusies ķilda. -Atkāpieties.
Sācies kautiņš
-starp Formena un Džonsona treneriem. -Atkāpieties!
Ali! Ali! Ali!
Skatītāji skandē: "Ali! Ali!",
un Džordžs Formens izskatās apjucis.
Ali!
Dod man vēl vienu iespēju.
Es neiešu ringā ar švali, Džordž.
Tāpēc, ka tu baidies no manis.
-Baidos? -Tu baidies no manis.
Tad cīnīsimies tūliņ pat, Džordž.
-Paturi žaketi, Hauard. Paturi. -Nāc ringā.
-Laid. Paturi žaketi. -Tu neproti cīnīties. Tu neesi bokseris.
Guļot uz virvēm, nevar cīnīties.
Esmu pārāk glīts, lai cīnītos ar tādu neglīteni kā tu.
Nāc šurp.
Uz priekšu, vecīt. Uz priekš, Džordž.
-Tā jau es domāju. Tikai brūķē muti. -Es tev saku.
Ali! Ali! Ali!
Ko tu tur cerēji panākt?
Cieņu.
Dēls, boksa skaistums slēpjas tajā,
ka tas parāda vīram, ka viņš kaut ko spēj tikai saviem spēkiem.
Kaut ko konstruktīvu.
Turpināsim cīnīties ar pretiniekiem pa vienam. Ko teiksi?
Steidzama ziņa.
Labi.
Tev.
Džordž. Džordž.
-Kas noticis? -Mērijai sākās asiņošana.
Cenšas glābt bērnu, bet viņam trūkst skābekļa.
Pasaki, ka es samaksāšu, cik vajadzēs.
Mums vajag labākos ārstus.
Mums jau ir labākie ārsti, Džordž.
Bērnam vajag brīnumu. Jālūdz Dievs.
Jālūdz?
Debesu tēvs, mēs tevi pazemīgi lūdzam
tava dēla Jēzus Kristus vārdā.
Labi, te nu es esmu.
Ko mana māsa tev nodarījusi?
Mērija visu mūžu bijusi mīļa un laipna
pret visu pasauli.
Pret mani,
kad nebiju to pelnījis.
Un tu atņemsi viņai bērnu?
Atbildi man!
Man visu mūžu stāsta par tevi,
bet tu man nekad neko neesi parādījis.
Es neko neesmu redzējis.
Ja gribi kādu paņemt,
ņem mani.
Neņem manas māsas bērnu.
Ņem mani.
Lūdzu.
Džordž.
-Vai viņš... -Viņš ir nevainojams.
Ārsti nespēj to izskaidrot.
Tas ir brīnums.
Tas ir...
Tas ir labi. Labi.
Nāc tuvāk.
Sasveicinies ar māsasdēlu.
Mazais Džordžs.
Mazais Džordžs?
Jā.
Mamma teica, tu esot lūdzies.
Tas, ko tu Viņam pateici,
iedarbojās.
Džimij Jang! Džimij Jang!
Ieklausieties. "Džimij Jang! Džimij Jang!"
FORMENS PRET JANGU SANHUANA, PUERTORIKO. 1977. G.
Pēc zaudējuma Ali Formens vairs nav tāds kā agrāk.
Viņš atlaida savu komandu,
bet tas neko nav devis.
Džordžs nedomā par šo cīņu.
Nāc. Nuja.
Ar vienbalsīgu tiesnešu lēmumu par uzvarētāju pasludināts Džimijs Jangs.
Džimijam paredz spožu nākotni...
Pieskati viņu, labi?
Kas tur notika, Džordž?
Beidz, Gil. Parasta cīņa.
Visiem gadās neveiksmes.
Ali dēļ viņš nevarēja to atļauties.
Ak kungs, cik karsts.
Kāpēc te ir tik karsts?
Kas to teica?
Neviens neko neteica, Džordž.
Kas to teica?
-Kas te runā? -Neviens.
Neviens nerunā, Džordž.
Džordž?
Es...
Es labošu...
Džordž. Džordž!
Pulss ir vājš. Celsim uz galda.
Uz trīs.
-Viens, divi, trīs. -Prātīgi.
-Uzmanīgi. -Lūk, tā. Uz galda. Lūk, tā.
Labi.
-Džordž? -Džordž?
Džordž.
Es negribu mirt.
Es ticu.
-Ei! -Mierīgi.
Džordž?
Domājām, ka tu esi miris.
Biju.
Manī ir dzīvs Jēzus Kristus.
Viņš ir dzīvs manī.
Viņš ir dzīvs.
Man jānomazgājas.
Nelaidiet viņu dušā. Aukstais ūdens radīs šoku.
-Pagaidi! -Man jānomazgājas.
-Pagaidi. Nē, Džordž. -Nost!
Man jānomazgājas! Lūdzu, lūdzu.
Aleluja!
Esmu tīrs.
Esmu tīrs. Esmu tīrs.
Es tevi kristu
Dieva Tēva,
Dēla un Svētā Gara vārdā.
Aleluja!
-Aleluja! -Aleluja!
Aleluja!
Mēs esam liecinieki brīnumam.
Brālis Džordžs...
MŪŽĪGĀS DZĪVES UN PESTĪŠANAS BAZNĪCA 1978. G.
...gribētu pastāstīt jums par šo brīnumu.
Tāpēc sveiksim
bijušo pasaules smagsvara čempionu
un mūsu jauno kristīgo brāli Džordžu Formenu!
Paldies, mācītāj Stouks.
Es...
cīnījos.
Agrāk man patika cīnīties.
Es biju ģērbtuvē, un...
Un manī atdzīvojās Jēzus Kristus.
Un...
Un tāpēc...
es gribu atdot savu dzīvi Dievam.
Labi.
Gribu kļūt par sludinātāju.
Paldies, Jēzu!
-Lai slavēts Dievs! -Labi.
Varbūt beidzot viņš atradis kādu, kam viņš klausīs.
Lai slavēts Jēzus!
-Aleluja! Aleluja. -Aleluja.
-Jā. -Lai slavēts Jēzus!
Lai slavēts Jēzus!
Tā gan bija iespaidīga izrāde.
Priecājos, ka tu to redzēji.
Gils izlicis slazdus. Mēs vēl varam tikt līdz cīņai ar Ali.
Esmu pielicis punktu.
Es vairs neboksēšos.
-Tu esi bokseris. -Es neesmu bokseris.
Vairs neesmu.
Kā tu apgādāsi savus bērnus?
Es sekošu Dievam.
Tu saproti, no kā atsakies, dēls?
Zini, es...
es pat dūri vairs nespēju savilkt, Dok.
It kā viņš būtu ielaidis manī roku
un izvilcis laukā visas dusmas.
Tās dusmas, kas tevī bija,
padarīja tevi par karali.
Es to redzēju.
Tu gribi teikt, ka nu tās ir pazudušas?
Atceries? Tu man teici, ka apmainīji vienu formu pret otru.
Es daru to pašu.
To taču tu spēj saprast, vai ne?
Man nebija izvēles, Džordž.
Citi izlēma manā vietā.
Manā arī.
Es tev neticu, Džordž.
28 gadus es panācu cieņu ar dūrēm.
Sapratu, ka jāsāk likt lietā sirds.
PASAULES ČEMPIONS
Tikai nezināju, kā.
Viņa teica, pie durvīm esot lielais Džordžs Formens.
Es teicu: "Beatrise, tu esi jukusi.
Džordžs Formens nenāktu pie čempiona,
tā būtu uzprasīšanās uz kārtējo kāvienu."
Esmu atnācis,
lai pateiktu, ka esmu atradis Jēzu.
Tu esi atradis Jēzu?
Apsveicu, Džordž! Nezināju, ka viņš bija pazudis.
Esmu atnācis,
lai lūgtu tev piedošanu.
-Piedošanu man? -Jā.
Es tevi nokautēju.
Zini...
pēc Zairas...
es tevi ienīdu, Muhamed.
Tā bija.
Un gribēju tevi nogalināt
ar šīm te rokām.
Beidz, vecīt. Tu gribi revanšēties. Es zinu.
Vienkārši pasaki atklāti.
Es negribu revanšēties.
Dzirdēju, ka esi kļuvis par sludinātāju, bet es tam neticēju.
Nu, es...
gribu palīdzēt cilvēkiem.
Tad palīdzi man, Džordž, labi?
Cīnies pret Keniju Nortonu. Nokautē viņu.
Lūdzu, Džordž, nokautē viņu, jo es to nespēju.
Ja nokautēsi, viņš vairs nebūs titula pretendents.
Ļaušu tev vēlreiz pretendēt.
Un mums abiem samaksās. Lai slavēts Jēzus.
Tā es tev nevaru palīdzēt.
Labi, brāl.
Lai notiek.
Es tev piedodu.
Džordžs Formens, sludinātājs.
Nu esmu redzējis visu.
Sveiki!
-Ko tu te dari? -Sveika, Miči!
-Mīlu tevi. -Miči, ved brāli iekšā.
Ej iekšā, Džordž.
Ko tu te dari?
Es atnācu,
lai pateiktu, ka nožēloju to, kā izturējos pret tevi.
Tā nedrīkstēja.
"Jūsu mīlestība lai ir neliekuļota.
Pieķerieties tam, kas labs."
Sveika!
Es esmu Džordžs.
Mērija Džoana Martelli.
Tu sēdēji šajā pašā vietā todien, kad es liecināju.
Tu vienmēr sēdi priekšā?
Jā. Vieglāk domāt tikai par Dievu.
Kā veicas sludināšana?
Tas ir grūti.
Ļoti grūti.
Grūtāk, nekā saņemt sitienus pa seju?
Reizēm šķiet, ka tāpat.
Lai svētīti nelokāmie.
Brāļi un māsas, es neesmu nācis
cildināt sevi,
bet cildināt Jēzus Kristus vārdu.
Es agrāk noliedzu reliģiju.
"Jēzus" man bija lamuvārds,
bet Tas Kungs pārvērta manu dzīvi.
Ne jau Tas Kungs tevi pārvērta.
To izdarīja Džimijs Jangs. Redzēju, kā viņš tevi noslānīja.
Tu viņam vismaz iekniebi?
Vai tu neilgojies pēc ringa, stipriniek?
Es drīzāk miršu,
nekā atgriezīšos ringā.
Ziniet...
Ziniet, jūs varētu ņemt visu Rokfelleru naudu
un visu Kenediju naudu
un salikt to kopā,
bet pat tas nepamudinātu mani atkal atgriezties ringā.
Lai slavēts Dievs! Paldies, Jēzu.
Jēzus šodien ir dzīvs.
Man...
man bija neērti par to, kā svētdien izturējos.
-Kā tad tu izturējies? -Diezgan nelaipni.
-Jā. -Tev ir zināma slava.
Tā nesaskan ar dievbijību.
Tagad esmu mainījies.
Vēl neesmu atklājis noslēpumu,
kā priecāties par katru dienu.
Kā izmantot katru Dieva doto dienu.
Tev ir bērni?
Ir.
Mēs pastāvīgi nedzīvojam kopā, un tas ir grūti,
bet tagad es viņus satikšu daudz biežāk.
Jā, nudien.
Priecājos to dzirdēt.
-Paldies. -Nav par ko.
Viss kārtībā?
-Jā. Jā. -Domāju, ka iesim uz kino.
Gribu tev ko parādīt.
Ko tu par to domā?
Baznīca, kurā vairs nav ticības.
Nē.
Zini, es to nopirkšu.
Un es tajā sludināšu.
Tik labi, cik vien spēju.
Es sludināšu Viņa vārdu.
Tu tici, ka es to spēju?
Jā.
Ticu.
DIEVIŠĶĀ BRĪNUMA KOPIENAS BAZNĪCA
Par savu ticību ir jācīnās. Ikvienam un diendienā.
PĒC 7 GADIEM
Kādā svētdienas rītā, kad spoži spīdēs saule...
un tavs vīrs stāvēs, uzvilcis peldbikses
un ar segu rokā
un teiks: "Pludmale gaida, mazā!"
Un tu nodomāsi:
"Kāds ļaunums celsies, ja izlaidīšu vienu dievkalpojumu?"
Ja nenospodrināsi apavus, vai tie nospodrināsies paši?
Nē.
-Vai drēbes izmazgāsies pašas? -Nē.
Ja necīnīsies par savu ticību, tā izplēnēs.
Tas ir jādara. Jācīnās par savu ticību.
Labs iemesls, par ko cīnīties.
Āmen.
TĀ KUNGA JĒZUS KRISTUS BAZNĪCA
Paldies. Labi. Visu labu!
Labi. Labi.
Mācītāj Formen.
Palīdziet.
Piekrītiet trenēt manu mazdēlu Džeilenu.
Ja viņam būtu labs paraugs,
nevis tie puišeļi, ar kuriem viņš...
Es būtu gatavs trenēties pie Ali, nevis pie tā, kurš viņam zaudēja.
-Džeilen... -Nekas. Nekas.
Es viņa vecumā biju tāds pats.
Iemācīsiet viņam boksēties?
Bokss nav risinājums.
Redziet, risinājums ir šeit.
Jaunekli, lasi Bībeli,
nāc uz baznīcu, un viss nokārtosies.
Labi. Labi, māsa. Lai Dievs svētī.
-Visu labu! Nuja. -Labi.
Šeit labi smaržo.
-Mīlu tevi. -Mīlu tevi.
Ei!
Tu kļūsti smags.
Nāc, puika.
-Tu zini, ka mīlu tevi? -Jā.
-Labi, dod buču. -Nē. Nu nē.
Dod buču. Nāc. Negribi dot tētim buču?
...vardarbības sērgai Piektā rajona ielās.
Par laupīšanu aizturēti divi vīrieši.
-Laupīšanas mēģinājums... -Ieved brāli otrā istabā.
...viena vīrieša stāvoklis ir kritisks.
Jaunieši aizturēti bez tiesībām iemaksāt drošības naudu.
Viss kārtībā?
Vecāmāte atveda viņu pie manis
vēl pagājušajā nedēļā.
To pašu puiku.
Bet es biju tā pārņemts ar Dievu,
ka to nepamanīju.
Ko tu nepamanīji, Džordž?
Man vajadzēja panākt pretī tam puikam,
nevis gudri pamācīt.
PĀRDOD PĀRDOTA
Džordž, tu tiešām to gribi?
Jā.
Labi. Aprunāšos ar banku.
Nāciet. Gribu jums ko parādīt.
Man ir ideja.
Labi, es turu.
Smags.
Palīdziet man ar šo gultu!
Veicīgāk.
Izskatās labi.
-Pievelciet virves. -Piestiprini.
-Skaties, lai nav vaļīgas. -Jā.
1985. GADS
DŽORDŽA FORMENA JAUNATNES CENTRS
LIELĀ ATKLĀŠANA
Es būtu nobloķējis, bet kāds pacēlis augstāk grozu.
Sveiki, puiši! Nāciet iekšā.
Nāciet iekšā. Izbaudiet.
1986. GADS
Sveiks, Neit! Sen neesi redzēts.
Glīta frizūra. Gandrīz tikpat laba kā mana.
MUHAMEDA ALI MĀCĪBU ZĀLE
Kas notiek?
Sveika, māsa! Kā iet?
Labi, labi.
Sveiks! Tu vienmēr pārkāp noteikumus. Es redzu.
Labi izskatās.
Tūliņ nokārtošu.
Neuztraucieties.
Jaunatnes centram tā vēl nav gadījies.
-Neko nesaprotu. -Roberta, kas notiek?
Esat pilnīgi pārliecināti? Tas nešķiet pareizi.
Labi. Nē, es saprotu. Nekavējoties nokārtosim.
Mēs vispār neesot maksājuši par elektrību.
Tiešām?
Liec, lai Dezs nokārto.
Viņš šodien neieradās.
Piedodiet, Formena kungs,
bet nesaprotu, kā varējāt nezināt.
Cik ir atlicis?
Mazliet virs diviem tūkstošiem.
Tas nevar būt.
Paņemiet līdzekļus no ieguldījumu kontiem,
lai centrs var darboties.
Investīciju plāns pērn bankrotēja.
Dezs teica, ka viss ir kārtībā.
Piedodiet, bet tā nav taisnība.
Viņš ieguldīja drošās akcijās.
Nē, tie visi bija augsta riska darījumi.
Nē, tas ir...
Man žēl, Formena kungs, bet, ja drīz neapmaksāsiet rēķinus,
banka sāks atsavināt īpašumu.
Rojs teica, ka visa pilsēta meklē Dezmondu.
Tieši tā.
Liec viņu mierā.
Es visu atdevu viņam.
Un viņš to zaudēja.
Ne tikai jaunatnes centru.
Viss, kā dēļ strādāju,
ir pagalam.
Nē, nē, nē.
Viss, kā dēļ strādāji, ir šeit.
Jau no mazotnes
es centos uzvest tevi uz īstā ceļa.
Bet tu to atradi
pats.
Tu atradi Dievu.
Esi dievbijīgs.
Nepieļauj, lai Dezmonds Beikers atņem tev arī to.
Runā.
Pasaki, ka noguldīji naudu citur. Citā rēķinā, par ko es nezinu!
-Pasaki, ka visa nav pagalam. -Ir pagalam.
-Es to zaudēju. -Pasaki, ka visa nav pagalam.
Es to zaudēju.
Piedod, Džordž.
"MIS TEMIJAS"
Varat sākt, Formena kungs.
Šovasar, kad ar ģimeni laukā cepsiet gaļu,
atcerieties, ka ir tikai viena saldā un pikuntā mērce,
ko mīl visi.
-"Mis..." -Jūs teicāt "pikuntā".
Tiešām?
Jā. "Pikuntā" nav pareizi.
Sveiki! Kā iet? Paldies.
Parakstīsiet, čempion? Paldies.
-Labdien! -Sveiki!
Liels paldies.
Paldies.
Kad ar ģimeni laukā cepsiet gaļu,
atcerieties, ka ir tikai viena saldā un asā mērce,
ko mīl visi.
"Mis Temijas meskīta un barbekjū mērce".
Pērciet, kamēr ir!
Pierēķinot honorāru par mērces reklāmu...
Sīknauda.
Tā maksā par to, ka televīzijā padara sevi par muļķi.
Katram grasim ir nozīme, Džordž.
Esmu pārdevis visu, kas man pieder.
Visu esmu samazinājis.
Kā izskatās?
Pietrūkst.
Cik pietrūkst?
Daudz.
Saprotu, ka tu to ienīsti.
Tikai maiss. Es to neienīstu.
Bet tas ir netīrs.
-Nāc gulēt. -Neesmu noguris.
Tev rīt jāsprediķo.
Mani aizstās mācītājs Kārls.
Kāpēc?
Lai man nav tur jāstāv
un jāmāca visi, kā jādzīvo.
Bet tas taču ir mācītāja darbs.
Es esmu vainīgs, ka naudas vairs nav.
Nerunā tā, Džordž.
Es zināju, kāds ir Dezs.
Bet tik un tā uzticējos viņam.
Man atkal jāboksējas.
Tu zvērēji, ka neboksēsies.
Kad tu pirmoreiz pienāci pie manis baznīcā,
es redzēju cilvēku, kurš grib mainīt savu dzīvi.
Es iemīlējos tajā cilvēkā.
To, kāds tu biji agrāk, es nepazīstu.
Un negribu pazīt.
Džoana.
Es protu tikai divas lietas.
Boksēties un sludināt.
Bet sludināšana...
Ar sludināšanu rēķinus nesamaksāšu.
Ja nu tavs niknums atgriežas?
Ja nu bez tā tu nespēj uzvarēt?
Solis uz priekšu. Solis atpakaļ.
Solis pa kreisi. Pa labi.
Solis uz priekšu. Solis atpakaļ.
Solis pa kreisi. Solis pa labi.
Solis uz priekšu. Solis atpakaļ.
Solis pa kreisi. Solis pa labi. Vareni.
Tā. Tagad nogriez man ceļu!
Kad tu pameti boksu,
tu gandrīz salauzi man sirdi.
Šķita, ka tu pameti mani.
Bet es atgriezos šeit.
Sakodu zobus.
Un...
zini, notika kaut kas jocīgs.
Es atcerējos, kas biju agrāk.
Es šeit esmu laimīgs.
Reiz tu mani pacēli, Dok.
Tu vari to atkārtot.
Džo Luiss mēģināja atgriezties.
Marsiano viņu ringā gandrīz nogalināja.
Džo Luiss mēģināja sākt pašā augšā, bet mēs sāksim apakšā.
Tu esi vecs. Mūs sauks par cirka numuru.
Ja uzvarēsim, nesauks.
Dok.
Tu zini, ka mēs kaut ko varam paveikt.
To, ko viņi nespēj pat iedomāties.
Tajā rītā, kad pamodīsimies, lai cīnītos par pasaules čempiona jostu...
ak kungs,
gaiss smaržos citādi.
Saule šķitīs citāda.
Nozīme būs tikai diviem cilvēkiem pasaulē,
un tie būsim mēs abi.
Cik tu sver?
Cik es veru?
Es jautāju, cik tu sver.
Ā, cik es sveru.
-Uz svariem? -Jā.
Kādus 135 kilogramus.
Tuvāk 130, bet es teiktu 13...
Es teiktu 135.
Ja nemaldos, melošana ir grēks.
Es sveru apmēram 142 kilogramus,
pēc brokastīm 144.
Nodzen līdz 120
un piezvani man.
Mans treniņtērps laikam sarāvies.
Džordž, nepārpūlies, vecīt.
Dabūsi vēl sirdstrieku.
Riebīgi, Džordž.
Nu, kurš ēdīs pankūkas?
Es ēdīšu. Jā, noteikti.
Lūdzu, mīļais.
Jā. Apēdīšu veselas piecas.
Labi. Ej ringā.
Tur notiek cīņa.
Laiks!
Aiziet, nobloķē viņu!
Nobloķē!
Strādā ar kājām.
Aiziet. Aiziet, Džordž.
Laiks!
Tev būs jāapgūst jauni triki.
Jaunas rokas un kājas arī nekaitētu.
Nav smieklīgi, Džordž. Nemaz nav smieklīgi.
Kas noticis?
Man šķiet, ka naktī ar mani runāja Tas Kungs.
Un ko Viņš teica?
Viņš parādīja vīziju.
Tevi.
Tu atkal izcīnīji smagsvara čempiona titulu.
Es nevaru to izskaidrot.
It kā...
Viņš tevi ringa vidū pacēla gaisā,
lai tu varētu pacelt Viņu miljoniem cilvēku acu priekšā.
Kā jūties?
Es jūtos labi.
Šovakar viss notiks pa īstam.
Laiks modināt veco tīģeri un likt viņu pie darba.
Tā cilvēka vairs nav.
Tagad viss būs pa jaunam.
Ringā nav nekāda "pa jaunam".
Ir viņš, un esi tu.
Ciet sāpes vai sagādā sāpes.
-Tā ir kaušanās. -Tas ir bokss.
Sports.
Kurā ir noteikumi.
Es ceru, ka tu zini, ko dari.
DŽORDŽS FORMENS PRET STĪVU ZUSKI 1987. GADA 9. MARTS
Džordžs Formens nav izgājis ringā desmit gadus.
Kā izskatās šī Formena reinkarnācija?
Zuskis nav pasaules čempions, bet viņš ir rūdīts bokseris,
un Džordžam šovakar draud briesmas.
Zini, no kā es šovakar visvairāk baidos?
Ka tevi nokautēs plukata?
Nē.
Novilkt halātu visu šo ļaužu acu priekšā.
Iepriekšējā reizē es izskatījos kā Supermens.
Un tagad izskaties kā "Michelin" vīriņš. Te nav skaistumkonkurss.
Labi!
Kungi, es jūs ģērbtuvēs instruēju.
Izpildiet manas pavēles.
Cīnieties godīgi. Džordž...
Neskaties uz viņu. Viņš cenšas sajaukt tev prātu.
Sasveicinieties!
Labi, sākam.
Džordžs Formens sāk visneticamāko atgriešanās cīņu.
-Labi, Džordž. -Rokas augšā. Rokas augšā.
Sakramento publika kļūst nemierīga.
-Beidziet dancot! -Viņi grib redzēt cīņu.
Nespēlējies ar viņu.
Esi nācis cīnīties, vai gribi braukt mājās? Aiziet!
Uz priekšu. Cīnīsimies. Gribi cīnīties?
Nu re.
Lēts sitiens pēc gonga.
Laid viņu laukā.
Tagad vai nekad. Laid viņu laukā. Laid laukā.
Es cīnīšos pa savam, Dok.
Es cīnīšos pa savam.
Teikšu jums vienu, Džordžs vēl spēj sist.
Aiziet! Sit viņam tā, kā siti Freizeram!
Piebeidz viņu!
Zuskim ir lielas nepatikšanas.
Jā, pareizi. Pareizi.
Beidziet. Neredzat, ka ievainots? Beidziet cīņu.
Dariet, kas jādara. Aiziet.
Dariet, kas jādara.
Saņemies, Džordž.
-Pietiek. Pietiek. -Viss. Tiesnesis redzējis pietiekami.
Formens atgriežas ar pirmo lielo uzvaru.
Uzgavilēsim resnajiem, vecajiem plikpauriem!
Jā! Sadod viņiem, Džordž!
LIELĀ ATGRIEŠANĀS 1-0
Šo dunoņu rada Džordža Formena atgriešanās ekspresis.
Varat man ticēt, tas uzņēmis pamatīgu ātrumu.
Ir tāds vecs teiciens:
"Cīņu neizšķir vīra lielums,
bet cīņas lielums pašā vīrā."
Visi ringa eksperti, kas ņirgājās par Džordža svaru,
vairs nesmejas.
Formens panācis, ka boksa pasaule pievērš viņam uzmanību.
Tā vēl nav bijis, ka bokseris tik ilgi pamet ringu
un atgriežas kā nopietns pretendents.
Cik tālu un cik augstu viņš tiks?
Sveiksim bijušo pasaules smagsvara čempionu
Džordžu Formenu!
-Priecājos redzēt, Džordž. -Ļoti patīkami.
Saki, Džordž,
kur tu atrodi savus pretiniekus?
Galvenokārt uzpildes stacijās, bāros un boulinga zālēs.
-Diezgan sīvi pretinieki. -Jā.
Apnicis dzirdēt, ka cīnos tikai ar tiem,
kas elpo caur respiratoru, tā nav taisnība.
Vismaz piecas dienas pirms cīņas viņiem jāiztiek bez respiratora.
Pastāsti par saviem dēliem.
Mani ir četri dēli.
Atgādini, kā viņus sauc.
Džordžs Formens Juniors, Džordžs Formens III, IV un V.
Gribēju, lai visiem ir kaut kas kopīgs, lai vārdi neatšķiras.
Ja vienam veicas, visiem veicas.
Ja vienam ir nepatikšanas, visiem ir nepatikšanas.
Padomā tik!
Tu cīnīsies ar Evanderu Holifīldu Atlantiksitijā, vai ne?
Jā!
Liktenis man ir lēmis atkal izcīnīt smagsvara čempiona jostu.
Laiks, bērni!
Labi, nu tad tā. Lūdzu.
HOLIFĪLDS PRET FORMENU - CĪŅA PAR PASAULES ČEMPIONA TITULU - 1991.
Sākas septītais raunds.
Holifīlds ir vadībā pēc punktiem.
Lai notiek Tava griba.
Viņš atkal satricina Formenu ar smagu sitienu ar kreiso roku.
Džordžs vēl turas kājās. Bet cik ilgi?
Tagad uzbrūk Formens.
Pareizi, Džordž.
Kāds sitiens! Holifīlds grīļojas.
Spēcīgi sitieni! Neviens necerēja, ka Formens tik ilgi izturēs.
-Pieveic viņu. -Gadsimta raunds.
Džordžs Formens nejoko.
Skatītāji pielēkuši kājās.
117 pret 100, ar vienbalsīgu tiesnešu lēmumu
pasaules smagsvara čempiona titulu saglabā
Evanders Holifīlds!
Formena kungs.
Izcila cīņa.
Vēl viens raunds, un jūs būtu viņu uzveicis.
Pateicos.
Sēdieties.
Labrīt!
Kā varu pakalpot?
Šoreiz vēlos būt informēts par visu.
-Vai "HBO" čeku saņēmāt? -Šorīt.
Viņi vēlējās pabeigt šo cīņu bez zaudējumiem.
Kas?
KOPĒJĀ IEMAKSA 10,285,000.00
Domāju, jums patiks arī pārējais pārskats.
Jūsu smieklīgais grilu reklāmas līgums
sāk nest nopietnu peļņu.
Tiešām?
Brīnos, ka viņi izvēlējās vecu, resnu vīru,
lai mudinātu ļaudis kļūt tievākiem.
Jaunatnes centrs?
Kontā pietiek naudas, lai tas varētu darboties ļoti ilgi.
Domāju, varam droši teikt, ka jums vairs nebūs jācīnās.
Lai slavēts Dievs.
Kas ir?
Mūsu darbs nav galā.
Varbūt es pārklausījos, Džordž.
Tu nepārklausījies.
Tava vīzija...
bija patiesa.
Viņš savu izdarīja.
Tagad mums jāizdara sava daļa.
Cīņa ir sākusies.
Trīs gadus pēc zaudējuma Evanderam Holifīldam
lielais Džordžs Formens, kuram tagad ir 45 gadi,
atkal pretendē uz titulu.
Tomēr ar savām vēlmēm vajadzētu uzmanīties.
Maikls Mūrers, jaunizceptais pasaules smagsvara čempions.
Jauns čempions spēka pilnbriedā,
ātrs, spēcīgs un veikls.
Trīsdesmit no 35 uzvarām Mūrers izcīnījis ar nokautu.
Ar viņu ir grūti cīnīties.
Pirmais čempions kreilis smagajā svarā,
kurš var lepoties ar uzvaru pār Holifīldu,
kurš sakāva lielo Džordžu.
Pasaulē vēl nav bijis 45 gadus vecs smagsvara čempions.
Džordžam Formenam nav jādomā, kā nezaudēt,
bet gan kā izdzīvot.
Kā tu varēsi viņu uzveikt?
SPORTA ZĀLE
PASAULES ČEMPIONĀTS SMAGAJĀ SVARĀ
MŪRERS PRET FORMENU 1994. G. 5. NOV. PLKST. 19.00
Nāc laukā no kabatas.
Nu aiziet.
Izskatās, ka Mūrers kliedē
mītu par Džordža Formena spēku.
Saņemies, dēls. Ko tu dari?
Spēcīgs Mūrera sitiens ar labo roku.
Formens saņem smagus sitienus, pamatīgi atpaliek pēc punktiem.
Ikreiz, kad Džordžam izdodas labs sitiens,
Mūrers atbild ar diviem, trim.
Viņam ir grūti tikt galā ar jaunāko un ātrāko pretinieku.
Džordžs netiek ritmā.
Viņš ir lēns un gauss. Biju gaidījis, ka viņš būs možāks.
Mūrers graiza Džordžu kā tītaru.
Mūsu puisis ir izšāvies.
Mieru. Mieru.
Formenam sāk aizpampt kreisā acs.
Viņš izskatās ļoti noguris, Džim.
Viņš ir pelnījis atzinību,
tomēr viņš ir 45 gadus vecs vīrs jauniešu sportā.
Mūrera aperkots tieši Formenam pa zodu.
Ak, Dievs, sargā viņu.
Es cīnos visu mūžu.
Ļoti ilgi
cīnījos tāpēc, ka man šķita - pasaule mani ienīst.
Nabagmens!
To sauc "Geto dragātājs".
Es cīnīšos ar Formenu jebkurā vietā un laikā.
Bet es esmu mainījies.
Deviņi raundi pret labāko pasaulē.
Tas nav nekāds kauns, dēls. Tas nav kauns.
Viņam viss ir kārtībā.
Viss labi?
Saņemies, Džordž. Saņemies.
Mani vajadzēja pavisam nogāzt zemē,
lai es saprastu...
ka viss, ko meklēju, man jau ir.
Un ar to
var paveikt neiespējamo.
Mūrers krīt no sitiena ar labo!
Neticams sitiens no tuva attāluma.
-Neticami. -Tas notika!
Pieci. Seši.
-Paliec zemē. Paliec zemē. -Septiņi.
Astoņi. Deviņi. Desmit.
Tas notika!
Džordžs Formens ir jaunais pasaules smagsvara čempions.
Par sludinātāju kļuvušais bokseris nokritis ceļos,
ne jau atzīstot sakāvi, bet pateicībā par uzvaru.
Paldies.
Nē, paldies tev.
Tu esi pasaules smagsvara čempions.
-Mēs to paveicām. -Mēs to paveicām.
Mēs to paveicām.
25 darba gadu laikā neko tādu neesmu redzējis, Gil.
Vecākais smagsvara čempions pasaulē Džordžs Formens.
45 GADU VECUMĀ DŽORDŽS ATGUVA ČEMPIONA TITULU,
KO BIJA ZAUDĒJIS PIRMS 20 GADIEM.
DŽORDŽS UN MUHAMEDS ALI KĻUVA LABI DRAUGI
UN SAZVANĪJĀS GANDRĪZ KATRU DIENU LĪDZ ALI MŪŽA GALAM.
1998. GADĀ ČĀRLZU "DOKU" BRODUSU
UZŅĒMA PASAULES BOKSA SLAVAS ZĀLĒ.
DŽORDŽS VISIEM SAVIEM BĒRNIEM DEVA SAVU VĀRDU...
PIECIEM DĒLIEM UN MEITAI DŽORDŽETAI.
KOPIENAS CENTRS
DŽORDŽS JOPROJĀM TURPINA SLUDINĀT SAVĀ BAZNĪCĀ
UN VADA SAVU JAUNATNES CENTRU HJŪSTONĀ.
1999. GADĀ DŽORDŽS PĀRDEVA TIESĪBAS
UZ "DŽORDŽA FORMENA GRILU" PAR 137 MILJONIEM DOLĀRU,
LAI JAUNATNES CENTRS UN BAZNĪCA VARĒTU DARBOTIES.
"SPORTS IR SPORTS.
SVARĪGI, KĀ IZTURAMIES ĀRPUS RINGA."
-LIELAIS DŽORDŽS FORMENS
Subtitrus tulkoja: Dace Andžāne